open-index/open-wikipedia-markdown huggingface dataset:
The Very Best of Deep Purple

**The Very Best of Deep Purple** είναι ο τίτλος της συλλογής τραγουδιών του χαρντ ροκ συγκροτήματος Deep Purple, η οποία κυκλοφόρησε τον Μάιο του 2000 σε μορφή μονού CD.

Η συλλογή περιέχει τραγούδια τα οποία προέρχονται από τις τρεις πρώτες συνθέσεις των Deep Purple, ηχογραφημένα από το 1968 μέχρι το 1974, όπως και το "*[[Knockin' at your Back Door]]*" από την επανένωση της δεύτερης γραμμής μελών, το 1984.

Η συγκεκριμένη κυκλοφορία αποτέλεσε συνέχεια της συλλογής "*[[Deepest Purple: The Very Best of Deep Purple]]*", η οποία είχε κυκλοφορήσει είκοσι χρόνια νωρίτερα και περιείχε δώδεκα τραγούδια που συμπεριλαμβάνονται εδώ, με την προσθήκη τριών επιπλέον κομματιών.

Η συλλογή σκαρφάλωσε στο # 43 των βρετανικών τσαρτ το 2008, ενώ μπήκε στα ιταλικά τσαρτ το 2013 ωθούμενο από την επιτυχία του "*[[Now What?!]]*".

## Τα τραγούδια
1. **[[Hush (Billy Joe Royal song)|Hush]]** *(South)* - 4:26
2. **[[Kentucky Woman]]** *(Diamond)* - 4:14
3. **[[Black Night]]** *(Gillan, Blackmore, Glover, Lord, Paice)* - 3:27
4. **[[Speed King]]** *(Gillan, Blackmore, Glover, Lord, Paice)* - 4:21
5. **[[Child in Time]]** *(Gillan, Blackmore, Glover, Lord, Paice)* - 10:19
6. **[[Strange Kind of Woman]]** *(Gillan, Blackmore, Glover, Lord, Paice)* - 4:02
7. **[[Fireball (song)|Fireball]]** *(Gillan, Blackmore, Glover, Lord, Paice)* - 3:24
8. **[[Demon's Eye]]** *(Gillan, Blackmore, Glover, Lord, Paice)* - 5:20
9. **[[Highway Star]]** *(Gillan, Blackmore, Glover, Lord, Paice)* - 6:09
10. **[[Smoke on the Water]]** *(Gillan, Blackmore, Glover, Lord, Paice)* - 5:41
11. **[[Space Truckin]]' ** *(Gillan, Blackmore, Glover, Lord, Paice)* - 4:34
12. **[[Woman from Tokyo]]** *(Gillan, Blackmore, Glover, Lord, Paice)* - 5:49
13. **[[Burn]]** *(Coverdale, Blackmore, Hughes, Lord, Paice)* - 6:01
14. **[[Stormbringer (song)|Stormbringer]]** *(Coverdale, Blackmore)* - 4:08
15. **[[Knockin' at your Back Door]]** *(Gillan, Blackmore, Glover)* - 7:07

## Θέσεις τσαρτ
***The Very Best of Deep Purple*** *(άλμπουμ)*

***Επίσημη κυκλοφορία: [[9 Μαΐου]] [[2000]]***

## Τα μέλη των Deep Purple
Οι μουσικοί οι οποίοι έχουν παίξει σε τραγούδια αυτού του δίσκου προέρχονται από τρεις διαφορετικές εποχές του συγκροτήματος, την Mark I (1968-1969), την Mark II (1969-1973, 1984-1989) και την Mark III (1974-1975) και είναι οι εξής:

* **[[Ίαν Γκίλαν]]** - *φωνητικά*
* **[[Ροντ Έβανς]]** - *φωνητικά*
* **[[Ντέιβιντ Κόβερντεϊλ]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Νικ Σίμπερ]]** - *μπάσο*
* **[[Γκλεν Χιούζ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* The Very Best of Deep Purple (Rhino) - Deep Purple | Songs, Reviews, Credits, Awards | AllMusic

Κατηγορία:Δισκογραφία των Deep Purple
Κατηγορία:Άλμπουμ του 2000
Other Voices

**Other Voices** είναι ο τίτλος του έβδομου στούντιο δίσκου του αμερικανικού ροκ συγκροτήματος The Doors, ο οποίος ηχογραφήθηκε από τον Ιούνιο μέχρι τον Αύγουστο του 1971 και κυκλοφόρησε στις 18 Οκτωβρίου εκείνης της χρονιάς. Αυτός ήταν ο πρώτος δίσκος των Doors χωρίς τον Τζιμ Μόρισον.

Η ηχογράφηση του άλμπουμ ξεκίνησε όταν ο Μόρισον βρισκόταν στο Παρίσι, ενώ το "*Down on the Farm*" είχε συντεθεί κατά τη διάρκεια των ηχογραφήσεων του *[[L.A. Woman]]*, αλλά έμεινε εκτός δίσκου.

Το άλμπουμ κυκλοφόρησε τρεις μήνες μετά το θάνατο του τραγουδιστή, με τα φωνητικά να αναλαμβάνουν οι Ρέι Μάνζαρεκ και Ρόμπι Κρίγκερ.
Το "*Other Voices*" σκαρφάλωσε στην 31η θέση των αμερικάνικων τσαρτ, όντας ο πρώτος δίσκος του συγκροτήματος ο οποίος δεν κατάφερε να μπει στο Top-10 των Ηνωμένων Πολιτειών.

Στις 23 Οκτωβρίου 2006 επανεκδόθηκε σε μορφή CD μαζί με το "*[[Full Circle]]*" από την "Timeless Holland".

## Τραγούδια
1. **In the Eye of the Sun** *(Manzarek)* - 4:48
2. **Variety in the Spice of Life** *(Krieger)* - 2:50
3. **Ships w/Sails** *(Krieger, Densmore)* - 7:38
4. **Tightrope Ride** *(Krieger, Manzarek)* - 4:15
5. **Down on the Farm** *(Krieger)* - 4:15
6. **I'm Horny, I'm Stoned** *(Krieger)* - 3:55
7. **Wandering Musician** *(Krieger)* - 6:25
8. **Hang on to Your Life** *(Krieger, Manzarek)* - 5:36

## Θέσεις τσαρτ

## Τα μέλη του συγκροτήματος
Το **Other Voices** ηχογραφήθηκε από τους εξής μουσικούς:

* **[[Ρόμπι Κρίγκερ]]** - *κιθάρα*, *φωνητικά*
* **[[Ρέι Μάνζαρεκ]]** - *πλήκτρα*, *πιάνο*, *φωνητικά*
* **[[Τζον Ντένσμορ]]** - *τύμπανα*

;*Γκεστ συμμετοχές*
* **Τζακ Κόνραντ** - *μπάσο*
* **Τζέρι Σεφ** - *μπάσο*
* **Βόλφγκανγκ Μελτζ** - *μπάσο*
* **Ρέι Νεαπόλιταν** - *μπάσο*
* **Γουίλι Ραφ** - *ακουστικό μπάσο*
* **Εμίλ Ρίτσαρντς** - *μαρίμπα*
* **Φρανσίσκο Αγκουαμπέλα** - *κρουστά*

## Παραπομπές


## Πηγές
* Other Voices - The Doors | Songs, Reviews, Credits, Awards | Allmusic
* Other Voices | The Doors
* The Doors: Other Voices and Full Circle | PopMatters

Κατηγορία:Δισκογραφία των The Doors
Κατηγορία:Άλμπουμ του 1971
Κάμειρος (μυθολογία)

Ο **Κάμειρος**, κατά την ελληνική μυθολογία, ήταν ο επώνυμος ήρωας της αρχαίας πόλης της Καμείρου που βρίσκεται στο νησί της Ρόδου.

Ο Κάμειρος ήταν γιος του Κερκάφου και της Κυδίππης, αδελφός του Ιαλυσού και του Λίνδου, που με τη σειρά τους ήταν οι επώνυμοι ήρωες των ομωνύμων πόλεων.

## Παραπομπές


## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Πρόσωπα της ελληνικής μυθολογίας
Κατηγορία:Επώνυμοι ήρωες της ελληνικής μυθολογίας
Κατηγορία:Μυθολογία της αρχαίας Ρόδου
117 (αριθμός)

Το **117** (εκατόν δέκα επτά) είναι ο φυσικός αριθμός που βρίσκεται μετά από το 116 και πριν από το 118. Είναι περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 117 συμβολίζεται ως **CXVII** στο ρωμαϊκό σύστημα αρίθμησης και ως **ΡΙΖ΄** ή **ριζ΄** στο ελληνικό σύστημα αρίθμησης.

## Στα μαθηματικά
* Το 117 είναι ένας σύνθετος αριθμός, αφού οι φυσικοί διαιρέτες του είναι 1, 3, 9, 13, 39 και 117, δηλαδή έχει και άλλους φυσικούς διαιρέτες εκτός του 1 και του εαυτού του. Ο επόμενος σύνθετος αριθμός είναι το 118.
* Το ανάπτυγμα πρώτων παραγόντων του 117 είναι 117= 32 · 13.
Το 117 είναι το μικρότερο δυνατό μήκος της μεγαλύτερης ακμής ενός ακέραιου Ηρωνικού τετραέδρου (ένα τετράεδρο του οποίου τα μήκη ακμών, οι περιοχές όψεων και ο όγκος είναι όλα ακέραιοι). Τα άλλα μήκη άκρων του είναι 51, 52, 53, 80 και 84

## Το 117 στην επιστήμη
* Στη χημεία, ο ατομικός αριθμός 117 αντιστοιχεί στο στοιχείο Τενέσιο.
* Η 117 Λόμια (Lomia) είναι ένας μεγάλος και πολύ σκουρόχρωμος αστεροειδής της Κύριας Ζώνης Αστεροειδών.

## Σημειώσεις


## Εξωτερικοί σύνδεσμοι

Κατηγορία:Σύνθετοι αριθμοί
Σύμη (μυθολογία)

Η **Σύμη**, κατά την ελληνική μυθολογία, ήταν η επώνυμη ηρωίδα του νησιού της Σύμης. Σύμφωνα με τον Αθήναιο η Σύμη ήταν κόρη του Ιαλυσού και της Δώτιδας. Τη μετέφερε ο θαλάσσιος θεός Γλαύκος κατά την επιστροφή του από την Ασία. Ο Γλαύκος ονόμασε ένα έρημο νησί στο οποίο βρέθηκε από τη Σύμη. 

Ο Διόδωρος Σικελιώτης, ωστόσο, γράφει για τη Σύμη ότι ήταν μητέρα του Χθόνιου από τον Ποσειδώνα, και αναφέρει ότι ο Χθόνιος ονόμασε το νησί από εκείνη.

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Συμη
Συμη
Μπεζμιαλέμ Σουλτάνα

Η **Μπεζμιαλέμ Βαλιντέ Σουλτάν** (Οθ. Τούρκικα:بيزميالم سلطان) (Τούρκικα: *Bezm-î Âlem Valide Sultan*, 1807 - 2 Μαΐου 1853) ήταν η δεύτερη σύζυγος του σουλτάνου Μαχμούτ Β΄ και μητέρα του σουλτάνου Αμπντούλ Μετζίτ Α΄ της Οθωμανικής Αυτοκρατορίας. Μπεζμιαλέμ σημαίνει "Γιορτή του κόσμου".

Ο πλήρης τίτλος ήταν: ***Devletlu İsmetlu Bezm-î Âlem Valide Sultan Aliyyetü'ş-Şân Hazretleri***

## Καταγωγή
Γεννήθηκε το 1807 στην Καυκασία.
* Ορισμένοι ισχυρίζονται ότι ήταν Ρωσίδα Εβραία αρχικά ονομαζόταν Σούζι, κόρη του Λεόν.
* Η πλειονότητα των πηγών όμως λένε ότι ήταν είτε μία Γεωργιανή Εβραία ή Χριστιανή Γεωργιανή. Ήταν Ιουδαία ή Χριστιανή Ορθόδοξη και εξισλαμίστηκε μετά τη σύλληψη της.
* Ο Άλαν Πάλμερ γράφει ότι ήταν γεωργιανή (ίσως γεωργιανή Εβραία), αλλά δεν δίνει το αρχικό της όνομα.
* Ο Τσάρλς Γουάιτ (Charles White), ένας Βρετανός ο οποίος πέρασε τρία χρόνια στην Κωνσταντινούπολη και γνώριζε καλά την οθωμανική κοινωνία, την δεκαετία του 1840, ανέφερε ότι η Μπεζμιαλέμ, η μητέρα του μονάρχη Αμπντούλ Μετζίτ Α΄, ήταν μία γεωργιανή σκλάβα που αγοράστηκε και εκπαιδεύτηκε από την Εσμά Σουλτάν, αδελφή του Μαχμούτ. Ήταν πιθανότατα μια θετή κόρη της Εσμά Σουλτάν όπως η Ραχιμέ Πιριστού Σουλτάν.

## Ζωή
Λέγεται ότι ήταν ζωηρή και μια συνοδός στο μπάνιο πριν την είσοδο στο αυτοκρατορικό χαρέμι. Είχε όμορφο πρόσωπο και εξαιρετικά λευκά και όμορφα χέρια. Παντρεύτηκε με τον Μαχμούτ Β΄ το 1822. Στις 25 Απριλίου 1823, σε ηλικία 16 ετών, γέννησε τον μελλοντικό σουλτάνο Αμπντούλ Μετζίτ Α΄. Ως μητέρα του Αμπντούλ Μετζίτ Α΄, ήταν Βαλιντέ Σουλτάν από το 1839 έως το 1853. Μια πηγή λέει ότι ο Μαχμούτ Β΄ πέθανε από αλκοολισμό, και όχι από φυματίωση, και αυτή φέρεται να είχε πείσει τον Αμπντούλ Μετζίτ να καταστρέψει τα κελάρια κρασιού του πατέρα του.

Ήταν δημοφιλής και σεβαστή και ως Βαλιντέ Σουλτάν ασκούσε πολιτική επιρροή. Πρέπει να σημειωθεί, ότι ο γιος της και οι υπουργοί του ζητούσαν την γνώμη της σχετικά με τις κρατικές υποθέσεις. Όπως και άλλες Οθωμανές γυναίκες με επιρροή, ήταν και προστάτιδα των τεχνών και της αρχιτεκτονικής.

Μεταξύ των ξεχωριστών δομών που ανέθεσε είναι το Κασρ-ι-Ντιλκουσά παλάτι στο συγκρότημα Γιλντίζ Παλάτι, το συντριβάνι Μπεζμιαλέμ Βαλιντέ Σουλτάν, και το Ντολμαμπαχτσέ Τζαμί στην Κωνσταντινούπολη.

Πέθανε στις 2 Μαΐου 1853 σε ηλικία 46 ετών, στο Παλάτι Ντολμαμπαχτσέ στην Κωνσταντινούπολη. Ο τόπος ταφής της είναι στο εσωτερικό του τάφου του Μαχμούτ Β΄, στην οδό Ντιβανίογλου στην Κωνσταντινούπολη.

## Παραπομπές


## Πηγές
* Ali Kemal Meram, "Padişah anaları", 1977 p. 399 (Turkish)
* Bezmi Alem Valide Sultan, Gürcistan Dostluk Derneği 
* Bezmiâlem Valide Sultan, Bezmiâlem Vakıf Üniversitesi Tıp Fakültesi Hastanesi
* The Private World of Ottoman Women by Godfrey Goodwin, 2007, p.157
* Palmer, Alan, *The Decline and Fall of the Ottoman Empire*, p.106. Barnes & Noble Publishing, 1992. ISBN 1-56619-847-X
* Oriental Panorama: British Travellers in 19th Century Turkey By Reinhold Schiffer, Published by: Taylor & Francis, Ltd., 1999, p.191
* http://www.guide2womenleaders.com/womeninpower/Womeninpower1800.htm

Κατηγορία:Βασιλομήτωρ
Κατηγορία:Βαλιδέ Σουλτάνες
Κατηγορία:Σουλτάνες της Οθωμανικής Αυτοκρατορίας
Ποντογωβιός

Ο ***Ποντογωβιός*** *(Κνιποβίτσια η καυκασιανή - Knipowitschia caucasica)*, είναι ένα είδος ψαριού του γένους Κνιποβίτσια της οικογένειας των Γωβιιδών *(γωβιοί)* ενδημικό σε αλμυρά, γλυκά και υφάλμυρα νερά κατά μήκος των ακτών της Μαύρης Θάλασσας, της Θάλασσας του Αζόφ, της Κασπίας Θάλασσας και του Αιγαίου πελάγους δυτικά μέχρι την περιοχή των εκβολών του ποταμού Αλιάκμονα. Στο παρελθόν το είδος είχε εισαχθεί και στην λίμνη Αράλη, από την οποία έχει πλέον εξαφανιστεί.

Πληθυσμοί του γένους *Knipowitschia* που έχουν εντοπιστεί στις λίμνες Τριχωνίδα και Οζερός θεωρούνται προσωρινά ως *K. caucasica*, η συστηματική θέση τους όμως παραμένει ακόμα ασαφής. Ασαφής παραμένει και η θέση πληθυσμών της ανατολικής Αδριατικής. 
## Ενδιαίτημα
Ο *Ποντογωβιός* απαντάται σε γλυκά έως υπερ-αλμυρά (μέχρι 55 ppt) ρηχά (0 έως 2 m) νερά λιμνών, λιμνοθαλασσών και εκβολών ποταμών, όπου η υδρόβια βλάστηση αφθονεί και μπορεί να βρει την λεία του, η οποία αποτελείται από μικρά καρκινοειδή και προνύμφες των διπτέρων εντόμων *Chironomidae*· ο πληθυσμός της Τριχωνίδας τρέφεται από Κωπήποδα και προνύμφες του μυδιού *Dreissena polymorpha*.   Είναι βενθικό και αμφίδρομο είδος.

## Περιγραφή
Το μήκος του *Ποντογωβιού* φτάνει τα 5 cm (ολικό μήκος - ***T***otal ***L***ength). Φέρει 7 ραχιαίες άκανθες (συνολικά) και 7–8 μαλακές ραχιαίες ακτίνες (συνολικά), 1 εδρική άκανθα, 7–9 μαλακές εδρικές ακτίνες και 31-32 σπονδύλους· τα -χαρακτηριστικά των Γωβιιδών- εμπρόσθια (ενίοτε και οπίσθια) οφθαλμοωμοπλατικά κανάλια και τα κανάλια του προεπικαλύμματος των βραγχίων είναι παρόντα. Λέπια καλύπτουν πλήρως τις περιοχές του μίσχου της ουράς και κατά μήκος τουλάχιστον της πλευρικής μέσης γραμμής μέχρι την μασχάλη. Τα αρσενικά άτομα φέρουν 4–5 μεγάλες κάθετες ραβδώσεις.

Ζει λιγότερο από δύο χρόνια. Η αναπαραγωγή γίνεται μετά τον πρώτο χειμώνα ζωής, από τον Μάρτιο έως τον Ιούλιο, και τα αυγά αποτίθενται, σε μέχρι και τέσσερεις δόσεις, στην οροφή κοιλοτήτων που σχηματίζονται από βράχους, όστρακα ή φυτικά υλικά· προστατεύονται από το αρσενικό. Σε αντίθεση με τα βενθικά ενήλικα, τα νεαρά άτομα είναι πελαγικά.

## Παραπομπές


## Εξωτερικοί σύνδεσμοι

*
*

Κατηγορία:Γωβιίδες
Γκιουλτζεμάλ Σουλτάνα

Η **Γκιουλτζεμάλ Σουλτάν** (Οθ. Τούρκικα:کل جمال قادین) (Τούρκικα: *Gülcemal Sultan*, 1826 - 15 Δεκεμβρίου 1851) ήταν η τέταρτη σύζυγος του σουλτάνου Αμπντούλ Μετζίτ Α΄ και μητέρα του σουλτάνου Μωάμεθ Ε΄ της Οθωμανικής Αυτοκρατορίας. Η κατάταξη της στο βασιλικό χαρέμι ήταν "Dördüncü Kadinefendi» (δηλαδή "τέταρτη γυναίκα").

Ο πλήρης τίτλος ήταν: ***Devletlu İsmetlu Gülcemal Sultan Aliyyetü'ş-Şân Hazretleri***

## Βιογραφία
Γεννήθηκε το 1826. Ήταν Βοσνιακής καταγωγής και το όνομά της ήταν Σοφία. Σε πολύ νεαρή ηλικία δόθηκε στο παλάτι για υπηρεσία. Κατά τη διάρκεια της υπηρεσίας της, ο Αμπντούλ Μετζίτ Α΄ πρόσεξε την Γκιουλτζεμάλ και την παντρεύτηκε το 1840 στο παλάτι Τοπ Καπί. Γκιουλτζεμάλ σημαίνει "Τριανταφυλλένιο πρόσωπο".

Γέννησε πέντε παιδιά: Δύο από τα παιδιά της πέθαναν σε νηπιακή ηλικία και τα τρία επιζώντα υιοθετήθηκαν από την Σερβετσεζά Καντινεφέντι, μια από τις συζύγους του Αμπντούλ Μετζίτ, όταν η Γκιουλτζεμάλ πέθανε. Ήταν μητέρα της Φατμά Σουλτάν, της Χατιτζέ Σουλτάν, της Ρεφιά Σουλτάν, της Ρουκιγιέ Σουλτάν και του σουλτάνου Μωάμεθ Ε΄ τον οποίο απέκτησε σε ηλικία 18 ετών.

Πέθανε στις 16 Νοεμβρίου 1851 σε ηλικία 25 ετών στο Ορτάκιοϊ, στην Κωνσταντινούπολη. Αιτία θανάτου ήταν η φυματίωση. Τάφηκε στο Γενί Τζαμί, στην Κωνσταντινούπολη.

Δεν ήταν ποτέ Βαλιντέ Σουλτάν στον γιο της, επειδή πέθανε πριν από την προσχώρηση του Μωάμεθ Ε΄ στον Οθωμανικό θρόνο.

## Παιδιά
*Φατμά Σουλτάν (1840-1884)
*Χατιτζέ Σουλτάν (1842-1842), δίδυμη της Ρεφιά
*Ρεφιά Σουλτάν (1842-1880), δίδυμη της Χατιτζέ
*Μωάμεθ Ε΄ (1844-1918)
*Ρουκιγιέ Σουλτάν (1850-1850)

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* Finkel, Caroline, *Osman's Dream*, (Basic Books, 2005), 57; "Istanbul was only adopted as the city's official name in 1930..".
* "Sultan V. Mehmed Reşad Han". Republic of Turkey Ministry of Culture and Tourism. Retrieved 2009-02-06.

Κατηγορία:Σουλτάνες της Οθωμανικής Αυτοκρατορίας
Γαλλικές Άλπεις

Οι **Γαλλικές Άλπεις** είναι το τμήμα της οροσειράς των Άλπεων που βρίσκεται εντός των εδαφών της Γαλλίας, ενώ εκτείνεται κατά μήκος των περιοχών του Ρον-Αλπ και της Προβηγκίας-Άλπεων-Κυανής Ακτής. 

Σε υψόμετρο 4.808 μέτρων, το Μον Μπλαν (Ιταλικά: *Monte Bianco*), επί των γαλλοϊταλικών συνόρων, είναι η υψηλότερη βουνοκορφή των Άλπεων, καθώς και η υψηλότερη βουνοκορφή της Δυτικής Ευρώπης.

Στις σημαντικότερες πόλεις που βρίσκονται εντός του ορεινού όγκου των Γαλλικών Άλπεων περιλαμβάνονται οι Γκρενόμπλ, Σαμονί, Ανσί, Σαμπερί, Εβιάν-λε-Μπαιν και Αλμπερβίλ.

## Παραπομπές


Κατηγορία:Οροσειρές της Γαλλίας
Κατηγορία:Άλπεις
Κατηγορία:Τουρισμός στη Γαλλία
Σελιμιγιέ Σουλτάνα

Η **Σελιμιγιέ Χατούν** (Οθ. Τούρκικα:السليمية سلطان) (Τούρκικα: *Selimiye Sultan*, 1525 - 1605) ήταν παλλακίδα του Σελίμ, Σουλτάνου της Οθωμανικής Αυτοκρατορίας.

Πηγές αναφέρουν πως δεν έλαβε ποτέ τον τίτλο της Σουλτάνας, παρ' όλο που υπήρξε μητέρα ηγεμόνα.

## Βιογραφία
Γεννήθηκε στη Βενετία της Ιταλία το 1525. Μπήκε στο χαρέμι του Ηγεμόνα Σελίμ και έγινε μία από τις παλλακίδες του. Η Μιχριμάχ Σουλτάν, η αδελφή του Σελίμ, ήταν αυτή που του έδωσε την Σελιμιγιέ ως παλλακίδα.

Ο Σελίμ ήταν ακόμα Ηγεμόνας και έγινε ο διοικητής της Μανίσα, μετά το θάνατο του μεγαλύτερου αδελφού του Ηγεμόνα Μεχμέτ, όταν οδηγήθηκε, μαζί με άλλες παλλακίδες στο χαρέμι του. Ο Σελίμ διατηρούσε ερωτικό δεσμό μόνο με τη Νουρμπανού, όσο ήταν ακόμη ηγεμόνας. Μετά την ενθρόνισή του, προκειμένου να διασφαλιστεί ο οθωμανικός θρόνος, άρχισε να δέχεται κι άλλες παλλακίδες, μεταξύ αυτών και η Σελιμιγιέ. Χάρισε στον Σουλτάνο έναν αρσενικό απόγονο, τον Ηγεμόνα Αμπντουλάχ. Λέγεται, πως ήταν μητέρα ακόμη μίας Σουλτάνας, κατά πάσα πιθανότητα της Φατμά Σουλτάν, αν κι αυτό δεν επιβεβαιώνεται.

Η Σελιμιγιέ, και η Σαφιγιέ θεωρούνται υπεύθυνες για τον θάνατο της Νουρμπανού Σουλτάν, τηςνόμιμης συζύγου του Σελίμ. Η Σαφιγιέ ήταν παλλακίδα του Μουράτ Γ΄, γιου της Νουρμπανού.

Το 1568 σε ηλικία περίπου εικοσιπέντε ετών ο γιος της, Ηγεμόνας Αμπντουλάχ, δολοφονήθηκε. Μετά από αυτό το περιστατικό, εξορίστηκε από το παλάτι του Σουλτάνου και στάλθηκε στο παλάτι της Τραπεζούντας. Πέθανε στην εξορία το 1605 από φυσικά αίτια στο Παλάτι της Τραπεζούντας σε ηλικία 80 ετών.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί
Αρχιεπισκοπικό Μέγαρο (Λευκωσία)

[αριστερά|μικρογραφία|250x250εσ|Το Αρχιεπισκοπικό Μέγαρο της Ιεράς Αρχιεπισκοπής Κύπρου στη [Λευκωσία]]
Το **Αρχιεπισκοπικό Μέγαρο** της Ιεράς Αρχιεπισκοπής Κύπρου είναι η έδρα της Εκκλησία της Κύπρου, αποτελεί την κατοικία του Αρχιεπίσκοπου Νέας Ιουστινιανής και πάσης Κύπρου και βρίσκεται στην Λευκωσία. 
Το μέγαρο ανεγέρθηκε δίπλα στο «Παλαιό Αρχιεπισκοπικό Μέγαρο» (χτισμένο κατά τον 17ο αιώνα), την περίοδο μεταξύ 1956 και 1960, υιοθετώντας τον νεο-Βυζαντινό αρχιτεκτονικό ρυθμό. Αν και το ίδιο το Αρχιεπισκοπικό Μέγαρο δεν είναι ανοιχτό στο κοινό, ωστόσο, το Βυζαντινό Μουσείο, η Βιβλιοθήκη της Αρχιεπισκοπής, το Μουσείο Λαϊκής Τέχνης, καθώς και το Μουσείο Εθνικής Αντιστάσεως τα οποία φιλοξενούνται στους χώρους του είναι ανοιχτά στο κοινό.

## Δείτε επίσης
* Εκκλησία της Κύπρου

## Παραπομπές


Κατηγορία:Εκκλησία της Κύπρου
Κατηγορία:Κτίρια και κατασκευές στη Λευκωσία
Φιλοθέη Αιτωλοακαρνανίας

Η **Φιλοθέη** είναι οικισμός βόρεια της πόλης του Μεσολογγίου, σε απόσταση 2 χιλιομέτρων από το κέντρο της πόλης. Αριθμεί 374 κατοίκους σύμφωνα με την απογραφή του 2011. Βρίσκεται βόρεια του συνοικισμού της Καλλονής, νότια του χωριού της Αγριλιάς και νοτιοδυτικά του Αγίου Θωμά. Ανήκει στο δημοτικό διαμέρισμα Μεσολογγίου. Ο οικισμός αναγνωριστήκε το 2011.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Αρχέλαος ο Λακεδαιμόνιος

Ο **Αρχέλαος** ήταν βασιλιάς της αρχαίας Σπάρτης, που καταγόταν από το γένος των Αγιαδών.

Ήταν γιος και διάδοχος του Αγησίλαου Α΄.   Υπό την ηγεσία αυτού και του συμβασιλέα του, του βασιλιά Χαριλάου του γένους των Ευρυποντιδών, οι Λακεδαιμόνιοι πολέμησαν και σκλάβωσαν τους περιοίκους της πόλης Αίγυς, επειδή υποπτεύθηκαν ότι ήταν φιλοαρκάδες. 

Τον Αρχέλαο διαδέχθηκε ο γιος του, ο Τήλεκλος.  

## Παραπομπές


Κατηγορία:Βασιλείς της αρχαίας Σπάρτης
Highway

Το **Highway** είναι το τέταρτο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε τον Δεκέμβριο του 1970 μέσω της δισκογραφικής εταιρείας "Island Records". Επανεκδόθηκε με έξι επιπλέον κομμάτια σε μορφή CD, στις 4 Φεβρουαρίου 2002 από την "Island".

Το άλμπουμ ηχογραφήθηκε τον Σεπτέμβριο του 1970 στα "Island Studios" του Λονδίνου. Το συγκρότημα προερχόταν από την μεγάλη επιτυχία του "*[[Fire and Water]]*" και του σινγκλ "*All Right Now*", αλλά δεν κατάφερε να πλησιάσει σε εκείνο το επίπεδο των πωλήσεων. Ο δίσκος έφθασε μόλις στο # 41 στη Μεγάλη Βρετανία και το # 190 στις Ηνωμένες Πολιτείες. Το σινγκλ του τραγουδιού "*The Stealer*" έφθασε μόλις στο # 49 του Billboard ενώ δεν κατάφερε να μπει στους καταλόγους επιτυχιών της πατρίδας τους.

Η αποτυχία του άλμπουμ οδήγησε σε προβλήματα μεταξύ των μελών των Free, με τους Φρέιζερ και Ρότζερς να έχουν συνεχείς διαφωνίες, με τον Πωλ Κοσσόφ να επιβαρύνεται από αυτή την κατάσταση και να οδηγείται στον εθισμό των ναρκωτικών ουσιών.

## Τραγούδια
1. **The Highway Song** *(Fraser, Rodgers)* - 4:14
2. **The Stealer** *(Kossoff, Fraser, Rodgers)* - 3:14
3. **On My Way** *(Fraser, Rodgers)* - 4:04
4. **Be My Friend** *(Fraser, Rodgers)* - 5:45
5. **Sunny Day** *(Fraser, Rodgers)* - 3:07
6. **Ride on a Pony** *(Fraser, Rodgers)* - 4:17
7. **Love You So** *(Kirke, Rodgers)* - 4:54
8. **Bodie** *(Fraser, Rodgers)* - 3:05
9. **Soon I Will Be Gone** *(Fraser, Rodgers)* - 3:01

## Θέσεις τσαρτ

## Τα μέλη των Free
Το **Highway** ηχογραφήθηκε από τους εξής μουσικούς:

* Πωλ Ρότζερς - *[[Φωνητική|φωνητικά]]*
* Πωλ Κοσσόφ - *[[κιθάρα]]*
* Άντι Φρέιζερ - *[[μπάσο]]*
* Σάιμον Κερκ - *[[τύμπανα]]*

## Παραπομπές


## Πηγές
* Free album reviews
* Highway - Free | Songs, Reviews, Credits | AllMusic
* Free and Bad Company - Wilson & Alroy's Record Reviews

Κατηγορία:Δισκογραφία των Free
Κατηγορία:Άλμπουμ του 1970
Όρη Βυρσίνης

Τα **Όρη Βυρσίνης** ή *Μεγάλο Λιβάδι* είναι βουνό της Θράκης στα Ελληνο-Βουλγαρικά σύνορα, μεταξύ της Περιφερειακής Ενότητας Ροδόπης και Έβρου, των οποίων αποτελεί και φυσικό σύνορο. Έχει μέγιστο υψόμετρο 1.267 μέτρα *(κορυφή Μεγάλο Λιβάδι ή Ουλού Γιαϊλά) και είναι το δεύτερο ψηλότερο σημείο του [[Νομός Έβρου|Έβρου]] μετά το [[Σάος]] της [[Σαμοθράκη|Σαμοθράκης]].* Αποτελεί φυσική, προς Ανατολικά, συνέχεια της οροσειράς της Ανατολικής Ρόδόπης. Εκτός από το Μεγάλο Λιβάδι, άλλη υψηλή κορυφή είναι ο Πυροβολητής (906 μ.), ο Φαντάρος (944 μ.), ο Πολεμιστής (903 μ.) κ.α. Ο ορεινός όγκος των Ορέων Βυρσίνης χωρίζεται δυτικά από το Παπίκιο, με το *Πέρασμα της [[Νυμφαία Ροδόπης|Νυμφαίας]]*, νότια από τη Σάπκα με τον αυχένα του Μικρού Κέχρου και βόρεια από τη Σούρτα (800 μ.), εντός της Βουλγαρίας με το Διαβαλόρεμα *(παραπόταμος του [[Ερυθροπόταμος|Ερυθροπόταμου]] εντός [[Βουλγαρία]]ς)*. Ανατολικά απολήγει στην πεδιάδα του Έβρου. Στην κορυφή *Μεγάλο Λιβάδι* υπάρχει το *[[Αιολικό πάρκο|Αιολικό Πάρκο]] [[Χλόη Ροδόπης|Χλόης]]*, καθώς και παλαιό Αλεβίτικο νεκροταφείο, ακριβώς πάνω στα Ελληνο-Βουλγαρικά σύνορα. Στο *[[ύψωμα Χίλια]]* διοργανώνεται κάθε χρόνο, κοντά σε μια μικρή αλπική λίμνη, η *Ετήσια Συνάντηση των [[Αλεβισμός|Αλεβιτών]]* της Ελλάδας, με σειρά πολιτιστικών εκδηλώσεων. Τα τελευταία χρόνια οι πολιτιστικές εκδηλώσεις στο *ύψωμα Χίλια* είχαν περάσει στα χέρια των Τουρκογενών της μουσουλμανικής μειονότητας και διοργανώνονται από το Τουρκικό Προξενείο Κομοτηνής, ενώ ο Αλεβίτικος χαρακτήρας του, μετατράπηκε σε ισλαμικός σουνιτικός. Από το 2017 οι Αλεβίτες  ξαναπήραν στα χέρια τους τη γιορτή, ενώ δεν λείπουν και οι διενέξεις με τους Σουνίτες Τουρκογενείς. Κοντά στο *ύψωμα Χίλια* υπάρχουν διάσπαρτες προϊστορικές βραχογραφίες.

Από τις βόρειες πλαγιές των Ορέων Βυρσίνης (Μεγάλου Λιβαδίου), πηγάζει το Διαβολόρεμα, παραπόταμος του Ερυθροπόταμου. Ενώ, από την νότια πλευρά των Ορέων Βυρσίνης πηγάζει ο Λίσσος.

Στις νότιες πλαγιές των Ορέων Βυρσίνης, εντός Ελληνικού εδάφους, υπάρχουν τα ακόλουθα χωριά :

# Οργάνη [ 496 ]
# Μυρτίσκη [ 385 ]
# Σιδηροχώρι [ 346 ]
# Χλόη [ 330 ]
# Ρούσσα [ 325 ]
# Εσοχή [ 323 ]
# Γονικό [ 309 ]
# Βυρσίνη [ 307 ]
# Κύμη [ 306 ]
# Δρύμη [ 302 ]
# Ραγάδα [ 270 ]
# Κέχρος [ 199 ]
# Κάρδαμος [ 178 ]
# Δρανιά [ 164 ]
# Μικρό Δέρειο [ 158 ]
# Γέρικο [ 125 ]
# Κερασιά [ 125 ]
# Πατερμά [ 109 ]
# Σμιγάδα [ 109 ]
# Άνω Δροσινή [ 106 ]
# Χαμηλό [ 84 ]
# Κάτω Βυρσίνη [ 77 ]
# Κάτω Δροσινή [ 66 ]
# Τσούκκα [ 65 ]
# Κόβαλο [ 58 ]
# Άνω Κάρδαμος [ 52 ]
# Καλύβια [ 51 ]
# Σαρακηνή [ 40 ]
# Νυμφαία [ 35 ]
# Βούρλα [ 30 ]
# Αρδεία [ 27 ]
# Άνω Καμπή [ 23 ]
# Μεγάλη Άδα [ 9 ]
# Μύτικας [ 5 ]

## Παραπομπές
* Wikimapia, Αιολικό Πάρκο και Πομάκικο νεκροταφείο στο Μεγάλο Λιβάδι Βυρσίνης
* Ελληνικός Ορειβατικός Σύλλογος Κομοτηνής, Άνω Βυρσίνη
* pezoporia.gr, Μεγάλο Λιβάδι
* Εφημερίδα Ζαγάλισα, Έβρος, Ύψωμα Χίλια: Αντιποίηση Εθίμων

## Εξωτερικοί Σύνδεσμοι
* Χάρτης Μεγάλου Λιβαδίου εντός Περιφερειακής Ενότητας Ροδόπης

Βυρσ
Βυρσ
Βυρσ
Βυρσ
Βυρσ
Βυρσ
Βυρσ
Γουόλτερ Ματάου

[μικρογραφία|Ο Ματάου με την [Όντρεϊ Χέπμπορν στην ταινία *[[Ραντεβού στο Παρίσι]]* (1963)]]
Ο **Γουόλτερ Ματάου** (, 1 Οκτωβρίου 1920 - 1 Ιουλίου 2000) ήταν Αμερικανός ηθοποιός βραβευμένος με Όσκαρ Β' Ανδρικού Ρόλου για την ταινία του 1966 *[[Ένας υπέροχος απατεώνας]] (The Fortune Cookie)* σε σκηνοθεσία Μπίλι Γουάιλντερ. Η ταινία αυτή σηματοδότησε την πρώτη συνεργασία του Ματάου με τον Τζακ Λέμον με τον οποίο αποτέλεσε κινηματογραφικό δίδυμο που συνεργάστηκε μαζί σε συνολικά 10 ταινίες. Σημαντική θέση στη φιλμογραφία του ηθοποιού κατέχουν οι ταινίες *Μια μορφή μέσα στο πλήθος (A Face in the Crowd, 1957)*, *[[Ραντεβού στο Παρίσι]] (Charade, 1963)*, *[[Ένα παράξενο ζευγάρι (ταινία)|Ένα παράξενο ζευγάρι]] (The Odd Couple, 1968)*, *[[Χελόου Ντόλι]] (Hello, Dolly!, 1969)*, ''Το αγκάθι'' (Cactus Flower, 1969), *Μίστερ Κοτς (Kotch, 1971)*, *[[Η πρώτη σελίδα (ταινία, 1974)|Η πρώτη σελίδα]] (The First Page, 1974)*, *Οι γκρινιάρηδες (The Sunshine Boys, 1975)*, *[[Καλιφόρνια Οτέλ|Καλιφόρνια οτέλ]] (California Suite, 1978)* και *Τα φιλαράκια (Buddy Buddy, 1981)*.
[μικρογραφία|Ο Ματάου με την [Μπάρμπρα Στράισαντ στην ταινία *Αλό!... Ντόλλυ* (1969)]]

## Φιλμογραφία

## Ασθένεια και θάνατος
Ο ηθοποιός έπασχε από στεφανιαία νόσο και από καρκίνο του παχέος εντέρου που είχε κάνει μετάσταση στο ήπαρ, στον πνεύμονα και τον εγκέφαλο. Απεβίωσε το 2000 από ανακοπή καρδιάς.

## Παραπομπές


## Εξωτερικοί σύνδεσμοι

* Γουόλτερ Ματάου, σελίδα στον ιστότοπο Cine.gr .
* Γουόλτερ Ματάου, σελίδα στον ιστότοπο της Internet Movie Database .

Κατηγορία:Αμερικανοί κωμικοί
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Υπήνεμες Νήσοι

right|thumb|350px|Οι Υπήνεμες Νήσοι.
Οι **Υπήνεμες Νήσοι** (αγγλικά: *Leeward Islands*) είναι μια ομάδα νησιών στις Δυτικές Ινδίες. Στα αγγλικά, ο όρος αναφέρεται στα βόρεια νησιά των Μικρών Αντιλλών. Υπήνεμα νησιά ονομάζονται όλα τα νησιά ανατολικά του Πουέρτο Ρίκο και νότια μέχρι την Ντομίνικα. Βρίσκονται εκεί όπου η βορειοανατολική Καραϊβική Θάλασσα συναντά το δυτικό Ατλαντικό Ωκεανό. Ενώ Προσήνεμες Νήσοι ονομάζεται το νότια τμήμα των Μικρών Αντιλλών. Η ονομασία Υπήνεμες Νήσοι υπάρχει εδώ και αιώνες από όταν τα ιστιοφόρα πλοία ήταν ο μοναδικός τρόπος μεταφοράς πέρα από τον Ατλαντικό Ωκεανό. Στις Δυτικές Ινδίες, οι επικρατούντες άνεμοι, που είναι γνωστοί ως άνεμοι του εμπορίου, πνέουν από τα βορειοανατολικά προς τα νοτιοδυτικά. Οι πρώτοι Ισπανοί άποικοι αποκαλούσαν το Πουέρτο Ρίκο και τα νησιά προς τα δυτικά Sotavento, δηλαδή υπήνεμα. Ενώ τα νησιά στα νότια και ανατολικά του Πουέρτο Ρίκο τα αποκαλούσαν Islas de Barlovento, που σημαίνει προσήνεμα νησιά. Όταν οι Βρετανοί απέκτησαν τον έλεγχο πολλών νησιών από τις Μικρές Αντίλλες, όρισαν τα νησιά μέχρι την Αντίγκουα και το Μοντσερράτ, ως υπήνεμα. Ενώ αργότερα ορίστηκε η νήσος Ντομίνικα ως η διαχωριστική γραμμή που χωρίζει τις Μικρές Αντίλλες σε υπήνεμες και προσήνεμες. Τα νησιά κατά μήκος των ακτών της Βενεζουέλας, είναι γνωστά ως Υπήνεμες Αντίλλες.

## Εξωτερικοί σύνδεσμοι
* 

Κατηγορία:Νησιά της Καραϊβικής
Προσήνεμες Νήσοι

right|thumb|350px|Οι Προσήνεμες Νήσοι.
Οι **Προσήνεμες Νήσοι** (αγγλικά: *Windward Islands*) είναι ομάδα νησιών στις Δυτικές Ινδίες. Στα αγγλικά, ο όρος αναφέρεται στα νότια νησιά των Μικρών Αντιλλών. Προσήνεμα νησιά ονομάζονται όλα τα νησιά νότια της Ντομίνικα μέχρι το Τρινιντάντ. Βρίσκονται εκεί όπου η νοτιοανατολική Καραϊβική Θάλασσα συναντά το δυτικό Ατλαντικό Ωκεανό. Ενώ Υπήνεμες Νήσοι ονομάζεται το βόρειο τμήμα των Μικρών Αντιλλών.  

## Εξωτερικοί σύνδεσμοι
* 

Κατηγορία:Νησιά της Καραϊβικής
Persistence of Time

Το **Persistence of Time** είναι το πέμπτο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Αύγουστο του 1990 μέσω της δισκογραφικής εταιρείας "Megaforce Records".

Κατά τη διάρκεια των ηχογραφήσεων, στις 24 Ιανουαρίου 1990, το συγκρότημα έχασε εξοπλισμό αξίας 100.000 δολαρίων μετά από πυρκαγιά στο στούντιο.

Στη συγκεκριμένη κυκλοφορία, οι Anthrax παρουσίασαν ωριμότερες και μεγαλύτερες σε διάρκεια συνθέσεις σε σχέση με τους προηγούμενους δίσκους τους, αντικαθιστώντας τους χιουμοριστικούς στίχους με πιο φιλειρηνικά θέματα.

Αυτός ήταν ο τελευταίος τους δίσκος με τον Τζόι Μπελαντόνα στα φωνητικά, αφού το 1992 αντικαταστάθηκε από τον Τζον Μπους. Το άλμπουμ σκαρφάλωσε στο # 24 του Billboard στις Ηνωμένες Πολιτείες και το # 18 στη Μεγάλη Βρετανία, ενώ έφθασε στο # 4 στη Νέα Ζηλανδία. Τα σινγκλ "*Got the Time*" και "*In My World*" ανέβηκαν στο βρετανικό Top-30 και το "*Persistence of Time*" έγινε χρυσό τον Ιανουάριο του 1991.

## Τραγούδια
1. **Time** *(Belladonna, Spitz, Ian, Bello, Benante)* - 6:55
2. **Blood** *(Belladonna, Spitz, Ian, Bello, Benante)* - 7:13
3. **Keep it in the Family** *(Belladonna, Spitz, Ian, Bello, Benante)* - 7:08
4. **In My World** *(Belladonna, Spitz, Ian, Bello, Benante)* - 6:25
5. **Gridlock** *(Belladonna, Spitz, Ian, Bello, Benante)* - 5:17
6. **Intro to Reality** *(Belladonna, Spitz, Ian, Bello, Benante)* - 3:23
7. **Belly of the Beast** *(Belladonna, Spitz, Ian, Bello, Benante)* - 4:47
8. **Got the Time** *(Joe Jackson)* - 2:44
9. **H8 Red** *(Belladonna, Spitz, Ian, Bello, Benante)* - 5:04
10. **One Man Stands** *(Belladonna, Spitz, Ian, Bello, Benante)* - 5:38
11. **Discharge** *(Belladonna, Spitz, Ian, Bello, Benante)* - 4:12

## Θέσεις τσαρτ

## Βραβεία
***Persistence of Time*** *(άλμπουμ)*
Ηνωμένες Πολιτείες (*RIAA Certification*) : Χρυσός

## Τα μέλη του συγκροτήματος
Το "*Persistence of Time*" ηχογραφήθηκε από τους εξής μουσικούς:

* Τζόι Μπελαντόνα - φωνητικά
* Νταν Σπιτζ - κιθάρα
* Σκοτ Ίαν - κιθάρα
* Φρανκ Μπέλο - μπάσο
* Τσάρλι Μπενάντε - τύμπανα

## Παραπομπές


## Πηγές
* Allmusic review
* Encyclopaedia Metallum review
* Metal Storm review

Κατηγορία:Άλμπουμ του 1990
Κατηγορία:Άλμπουμ των Anthrax
2981 Σαγκάλ

Ο **Σαγκάλ (Chagall)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1981 από τον Αμερικανό αστρονόμο Σελτ Μπας, που παρατηρούσε από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του προς τιμή του ζωγράφου Μαρκ Σαγκάλ.

Αξιοσημείωτη είναι η μικρή κλίση της τροχιάς του Σαγκάλ ως προς την εκλειπτική, μόλις 51΄49΄΄.

## Φυσικά χαρακτηριστικά
Τα φυσικά χαρακτηριστικά του Σαγκάλ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαγκαλ
Κάστρο του Κοπερτίνο

Το **Κάστρο του Κοπερτίνο** (Ιταλικά: *Castello di Copertino*) είναι κάστρο στην Απουλία της Νότιας Ιταλίας ένα από τα πλέον ενδιαφέροντα της περιοχής. Βρίσκεται στην ομώνυμη πόλη του Κοπερτίνο, στα βόρεια της Γκαλλίπολι στα όρια της Απουλίας, μεταξύ της Μαντουρία και της Γκαλατίνα.

## Γενικά
Όπως και το κάστρο του Οτράντο, το Κοπερτίνο ανεγέρθηκε για την ενίσχυση της άμυνας της χερσονήσου του Σαλέρνο. Το κάστρο ήταν αρχικά χτισμένο κατά τη νορμανδική περίοδο, ενώ η μορφή του άλλαξε δραματικά έπειτα από τις αρχιτεκτονικές παρεμβάσεις, για λογαριασμό του Αλφόνσο Καστριότα, από τον περίφημο ειδικό επί οχυρωματικών εργασιών του Καρόλου Ε΄, Εβαντζελίστα Μένγκα το 1540, ως αντίδραση στην ραγδαία πρόοδο που είχε σημειωθεί στην στρατιωτική επιστήμη, με, μεταξύ άλλων, την εφεύρεση της μπαρούτης. Τα βελτιωτικά έργα περιελάμβαναν το σκάψιμο μιας τάφρου και την κατασκευή επιβλητικών προμαχώνων με 90 πολεμίστρες για να επιτρέπεται η τοποθέτηση κανονιών. Το Κοπερτίνο, στη συνέχεια, διέθετε Ανδεγαυική φρουρά, επεκτεινόμενο αργότερα, υιοθετώντας τετράγωνο σχέδιο με έναν κωνικό προμαχώνα σε καθεμία από τις τέσσερεις γωνίες του. Η πύλη εισόδου στο κάστρο είναι σε Καταλανικό-Δυρραχιακό αρχιτεκτονικό ρυθμό, αν και αρχικώς προοριζόταν ως αψίδα θριάμβου, με την είσοδο στο οικογενειακό παρεκκλήσι του Αγίου Μάρκου στα δεξιά της εισόδου του προθαλάμου. Το παρεκκλήσι αυτό καθαυτό είναι διακοσμημένο με τοιχογραφίες του 15ου αιώνα, φιλοτεχνημένες από τον μανιεριστή ζωγράφο Τζιανσέριο Στραφέλλα.

Η εσωτερική αυλή του κάστρου περιλαμβάνει αριθμό επιβλητικών στοών, ενώ στα αριστερά της εισόδου του κάστρου βρίσκεται το παλάτι που χτίστηκε για λογαριασμό των Σκουαρτσιαφίκο Πινέλλι, Κόμητων του Κοπερτίνο και Μαρκησίων του Γκαλατόνε, προγόνων των Πριγκίπων του Μπελμόντε. Το Κάστρο του Κοπερτίνο είναι από τα μεγαλύτερα φρούρια που να έχουν κατασκευαστεί στην Απουλία.

Σύμφωνα με την τοπική παράδοση, η Ισαβέλλα του Τάραντα, κόρη του Τριστάν ντε Κλερμόν και της Αικατερίνης του Τάραντα, η οποία στη συνέχεια έγινε Βασίλισσα της Νάπολης, γεννήθηκε στο Κάστρο του Κοπερτίνο.

## Σχετικές δημοσιεύσεις
* Calasso, S., 1966, *Ricerche storiche intorno al comune di Copertino*, Copertino.
* Mumford, L., 1970, *La città nella storia*, Milano. 
* de Vita, R. 1982, *a cura di, Castelli, torri ed opere fortificate di Puglia*, Bari.
* Franco, C., 1982, *Cronache di storia meridionale intorno al Comune di Copertino*, Copertino.
* Santoro, L., 1982, *Castelli angioini e aragonesi nel Regno di Napoli*, Milano, σ. 126.
* Nestola, E. 1983, *Le origini medievale di Copertino*, Galatina.
* Novembre, A. and G.Fiorillo, 1989, *Il Castello ed il centro antico di Copertino*, Copertino.
* AA.VV., 1993, *Copertino in Epoca moderna e contemporanea,* V.II, Galatina.
* Greco, G., 1995, *1723: viaggiatori "barocchi" da Copertino a Napoli*, Congedo.
* AA.VV., 1996, *Guida di Copertino*, Galatina.
* Cazzato, M., 1996, «L'epigrafe di Alfonso Granai Castriota sul castello di Copertino», in "*Il Bardo*" del 5 agosto 1996, σ. 11.
* Cazzato, M., 1997, *Guida ai castelli pugliesi*, Galatina.

## Παραπομπές


## Εξωτερικοί σύνδεσμοι
* 

Κατηγορία:Κάστρα στην Ιταλία
Λιθουανική Προεδρία του Συμβουλίου της Ευρωπαϊκής Ένωσης 2013

class="infobox" width=282 style="font-size: 100%;"
-
style="background: #FFFBFF; text-align: center; color:black" colspan="2" | **Λιθουανική Προεδρία του Συμβουλίου της Ευρωπαϊκής Ένωσης**- 2013 -
-
 colspan="3" style="text-align:center;"|300px|center Το λογότυπο της Λιθουανικής Προεδρίας.
-
style="background: #EFEFEF; text-align: center; color:black" colspan="2"  **Πληροφορίες** 
-
**Διάρκεια**
1 Ιουλίου 2013 - 31 Δεκεμβρίου 2013
-
**Κάτοχος**

-
**Συνδεδεμένο μήνυμα**
«Για μια Αξιόπιστη, Αναπτυσσόμενη και Ανοιχτή Ευρώπη.»
-
**Πρόεδρος**
Ντάλια Γκριμπαουσκάιτε
-
**Αρμόδιος Υπουργός**
Linas Antanas Linkevičius
-
style="background: #EFEFEF; text-align: center; color:black" colspan="2"  **Τριάδα Προεδρίας**
-
style="background: #FFFBFF; text-align: center; color:black" colspan="2"   Ιρλνδία, ****, 
-
style="background: #EFEFEF; text-align: center; color:black" colspan="2"  **Ιστοσελίδα Προεδρίας**
-
style="background: #FFFBFF; text-align: center; color:black" colspan="2"  eu2013.lt
}
Η **Λιθουανική Προεδρία του Συμβουλίου της Ευρωπαϊκής Ένωσης** για το β' εξάμηνο του 2013, είναι η πρώτη προεδρία την οποία αναλαμβάνει η Λιθουανία, μετά την ένταξή της στην Ευρωπαϊκή Ένωση.

Αποτελεί μέλος της Τ5 τρίάδας προεδρίας, μαζί με την Ιρλανδία και την Ελλάδα.
## Στόχοι Προεδρίας
Οι στόχοι της προεδρίας της Λιθουανίας ήταν ως εξής: 

***Αξιόπιστη Ευρώπη** με ένα σταθερό χρηματοπιστωτικό τομέα και τα δημόσια οικονομικά και την αποτελεσματική ανάπτυξη προσανατολισμένη οικονομική διακυβέρνηση της ΕΕ και την ενίσχυση της κοινωνικής διάστασης,

***Αυξανόμενη Ευρώπη** μέσω μεγαλύτερων επενδύσεων στην έρευνα και την τεχνολογική ανάπτυξη, η βαθύτερη ολοκλήρωση της εσωτερικής αγοράς, καθώς και καλύτερες ευκαιρίες απασχόλησης και της βιώσιμης κοινωνικής ασφάλισης,

***Ανοιχτή Ευρώπη** ικανή να αντιμετωπίσει αποτελεσματικά στις παγκόσμιες προκλήσεις, προώθηση των δημοκρατικών αξιών, συμβάλλοντας στην ασφαλή γειτονιά, και την ενεργό προστασία των δικαιωμάτων των πολιτών της ΕΕ.

## Ποιος είναι ποιος
### Πρόεδρος

### [[Κυβέρνηση της Ελλάδας|Κυβέρνηση]]

## Εξωτερικοί Σύνδεσμοι
*Ιστοσελίδα Λιθουανικής Προεδρίας

Λιθουανία 2013
Κάστρο Λεκουρέσι

Το **Κάστρο Λεκουρέσι** (Αλβανικά:*Kalaja e Lëkurësit*) ή **Λυκούρσι** είναι ερειπωμένο κάστρο στην ομώνυμη περιοχή, κοντά στις ακτές Ιουνίου Πελάγους της νότιας Αλβανίας. Το κάστρο βρίσκεται σε λοφώδη στρατηγική θέση εποπτεύοντας την σημερινή πόλη των Αγίων Σαράντα και βρίσκεται στα νοτιοανατολικά του κέντρου της τελευταίας. Από εκεί, είναι δυνατό για κάποιον να έχει υπό τον έλεγχό του τόσο την πόλη, όσο και τις νήσους Εξαμήλια (αλβ.: Ξαμίλ).

## Ιστορία
Το κάστρο του ανεγέρθηκε το 1537 από τον Σουλτάνο Σουλεϊμάν τον Μεγαλοπρεπή ο οποίος είχε επιτεθεί στην Κέρκυρα και χρειαζόταν να έχει υπό τον έλεγχό του το λιμάνι των Αγίων Σαράντα, καθώς και τον δρόμο που το συνέδεε με το Βουθρωτό.

Η περιοχή παραδοσιακά άνηκε στο νότια τμήμα της Χειμάρρας. Κατά το τέλος του 18ου αιώνα το κάστρο υπήρξε στόχος του Αλή Πασά των Ιωαννίνων, ενώ η περιοχή λεηλατήθηκε από τα στρατεύματά του.

Το κάστρο περιελάμβανε, κατά το παρελθόν, εντός των τειχών του, και το παλαιό ομώνυμο χωριό. Έχει τετράγωνο σχήμα, με δύο κυκλικούς πύργους στις βορειοδυτικές και νοτιοδυτικές του γωνίες. Για να φτάσουν στο κάστρο, οι επισκέπτες θα πρέπει να εγκαταλείψουν τον κύριο δρόμο κοντά στο Καφέ Γκιαστέ και να ανεβούν τον λόφο που βρίσκεται στην άλλη πλευρά της πόλης.

Τουριστικές εγκαταστάσεις έχουν πρόασφατα ανεγερθεί κοντά στο κάστρο στην ίδια με αυτό παραδοσιακή αρχιτεκτονική (εστιατόριο κλπ.).

## Παραπομπές


Κατηγορία:Κάστρα στην Αλβανία
Κατηγορία:Οθωμανικές οχυρώσεις
Κατηγορία:Άγιοι Σαράντα
Κατηγορία:Αξιοθέατα στη Βόρεια Ήπειρο
Ζαν-Μωρίς Ριπέρ

Ο **Ζαν-Μωρίς Ριπέρ** (γεννημένος το 1953) είναι Γάλλος διπλωμάτης. Από το 2011, έχει αναλάβει καθήκοντα πρέσβη της Ευρωπαϊκής Ένωσης στην Τουρκία.

Από το 2009 ως το 2011, ο Ριπέρ ήταν ειδικός απεσταλμένος του ΟΗΕ ως Σύμβουλος στο Πακιστάν. Προηγουμένως, από το 2007 ως το 2009, ο Ριπέρ ήταν Μόνιμος Εκπρόσωπος της Γαλλίας στα Ηνωμένα Έθνη στη Νέα Υόρκη. Με τον τίτλο αυτό, διετέλεσε Πρόεδρος του Συμβουλίου Ασφαλείας του ΟΗΕ τον Σεπτέμβριο του 2007 και τον Ιανουάριο του 2009. Ο Ριπέρ διετέλεσε μόνιμος εκπρόσωπος της Γαλλίας στα Ηνωμένα Έθνη στη Γενεύη από το 2005 ως το 2007.

Ο Ριπέρ ήταν Πρέσβης της Γαλλίας στην Ελλάδα από το 2000 ως το 2003.

## Παραπομπές


## Πηγές
*"Secretary-General Appoints Jean-Maurice Ripert of France as Special Envoy for Assistance to Pakistan", 2009-08-24, UN Doc SG/A/1197 BIO/4108*

## Εξωτερικοί σύνδεσμοι
* 

Κατηγορία:Πρέσβεις της Γαλλίας στην Ελλάδα
Κατηγορία:Γάλλοι διπλωμάτες
Κατηγορία:Πρόεδροι του Συμβουλίου Ασφαλείας του ΟΗΕ
Κατηγορία:Φοιτητές της Εθνικής Σχολής Διοικήσεως (Γαλλία)
Εβαντζελίστα Μένγκα

Ο **Εβαντζελίστα Μένγκα** (1480 περ.- 1571 περ.), με καταγωγή από την Φρανκαβίλλα Φοντάνα ήταν στρατιωτικός αρχιτέκτων του Καρόλου Ε', και σχεδιαστής του Κάστρου του Κοπερτίνο του Κάστρο της Μπαρλέττα του Κάστρου της Μόλα, του Κάστρου του Παραμπίτα, των αμυντικών οχυρώσεων της Μαργαρίτας της Σαβοΐας και τέλος των οχυρώσεων της Μάλτας κατά τη διάρκεια της μεγάλης πολιορκίας του 1565.

Νυμφευμένος στην Φρανκαβίλλα Φοντάνα με τη Μαρία Κόκο (Maria Coco), απέκτησε έναν μόνο γιο τον Αβόλιο. 

## Δείτε επίσης
*Κάστρο του Κοπερτίνο

## Παραπομπές


## Βιβλιογραφία
*Grisotti Marcello, (1995), *Barletta, il castello, la storia, il restauro*, Adda, Barletta, ISBN 88-8082-210-1.

Κατηγορία:Ιταλοί αρχιτέκτονες
Énarque

Με τον όρο **énarque** ορίζονται οι πρώην ή νυν φοιτητές της Εθνικής Σχολής Διοικήσεως ή *ENA*. 

Ο όρος αυτός έκανε την εμφάνισή του μετά την έκδοση, το 1967, του βιβλίου του Ζαν-Πιέρ Σεβενεμάν (γραμμένο υπό το ψευδώνυμο Ζακ Μαντράν), με τίτλο *[[Énarchie|L'Énarchie ou les Mandarins de la société bourgeoise]]*.

Αν και πρόκειται για ιδιαιτέρως "αργκό" έκφραση, το *énarque* έχει χάσει την μειωτική του έννοια, την οποία εμπεριείχε ως όρος η *énarchie* όταν και εκδόθηκε το παραπάνω βιβλίο. 

Το *énarque* δεν θα πρέπει να συγχέεται, ως προς την προέλευσή του, με τον αρχαιοελληνικό όρο *εθνάρχης* ο οποίος αποτελεί σύνθετη λέξη προερχόμενη από τις *έθνος*, ο « λαός », και *άρχειν*, « διατάζω ».

*
Αλκαμένης ο Λακεδαιμόνιος

Ο **Αλκαμένης**  ήταν βασιλιάς της αρχαίας Σπάρτης, που καταγόταν από το γένος των Αγιαδών.

Ήταν γιος του Τηλέκλου  , τον οποίο διαδέχθηκε μετά το φόνο του από Μεσσήνιους στο ιερό της Λιμνάτιδος Αρτέμιδος  .

Κατά τη περίοδο της βασιλείας του οι Σπαρτιάτες ξεκίνησαν πόλεμο με τους Μεσσηνίους (πρώτος Μεσσηνιακός Πόλεμος). Ένα σημαντικό κατόρθωμα του Αλκαμένη έγινε κατά το δεύτερο έτος της ένατης Ολυμπιάδας, (738 π.Χ.) όπου οι Λακεδαιμόνιοι με ηγέτη τον ίδιο έκαναν νυχτερινή επίθεση στην Άμφεια, από την οποία ελάχιστοι Μεσσήνιοι κατάφεραν να ξεφύγουν . Αυτή ήταν μία από τις πρώτες εχθροπραξίες του πρώτου Μεσσηνιακού πολέμου.

Μέσα στα επόμενα χρόνια ο Αλκαμένης πέθανε και τον διαδέχθηκε ο γιος του, ο Πολύδωρος  .

## Παραπομπές


Κατηγορία:Βασιλείς της αρχαίας Σπάρτης
Françafrique

[thumb|Ο Γάλλος πρόεδρος [Ζακ Σιράκ με τον Κονγκολέζο πρωθυπουργό Αντρέ Μιλονγκό.]]
Ο όρος « **Françafrique** » χρησιμοποιείται για τον ορισμό της νεοαποικιοκρατικής δράσης της Γαλλίας στην Αφρική. Η δράση αυτή καλύπτει το σύνολο των προσωπικών σχέσεων, σε συνδυασμό με τους πολιτικούς, οικονομικούς και στρατιωτικούς μηχανισμούς που εξακολουθούν να συνδέουν τη Γαλλία με τις πρώην αφρικανικές της αποικίες, καθώς και έναν ορισμένο αριθμό άλλων αφρικανικών κρατών.

Τα δίκτυα επιρροής είναι ιδιαιτέρως ενεργά στις πρώην γαλλικές αποικίες, αλλά και σε άλλες γαλλόφωνες χώρες ή μη-γαλλόφωνες.

Ο όρος « Françafrique » χρησιμοποιείται αρκετά συχνά για την κατακραυγή της εξωτερικής πολιτικής της Γαλλίας στην Αφρική, είτε πρόκειται για αληθή γεγονότα είτε όχι: υποθετική υποστήριξη, η οποία προσφέρθηκε στους Χούτου που ήσαν υπεύθυνοι της γενοκτονίας των Τούτσι στη Ρουάντα το 1994, κατακραυγή για τη βοήθεια που προσφέρθηκε στο αλγερίνικο καθεστώς στον αγώνα του κατά του GIA ή στον Τυνήσιο πρόεδρο Μπεν Αλί, η Υπόθεση Elf, οι στρατιωτικές επεμβάσεις στις χώρες που βρίσκονται σε αναβρασμό (Ακτή Ελεφαντοστού, Μάλι, Κεντροαφρικανική Δημοκρατία).

Ο όρος αυτός, πλέον, έχει καθιερωθεί, λόγω της μαζικής και επαναλαμβανόμενης χρήσης του από τα γαλλικά ΜΜΕ, για τον γενικότερο ορισμό των ειδικότερων διπλωματικών σχέσεων που διατηρεί η Γαλλία με τις πρώην αφρικανικές της αποικίες, καθώς και για την επανεξέταση της ορθότητας της συγκεκριμένης πολιτικής.

## Παραπομπές


Κατηγορία:Πολιτική της Γαλλίας
Κατηγορία:Πολιτική της Αφρικής
Σλιμ Γουίτμαν

Ο **Ότις Ντιούι Γουίτμαν** (*Ottis Dewey Whitman Jr.*, 20 Ιανουαρίου 1923 – 19 Ιουνίου 2013), γνωστός περισσότερο ως **Σλιμ Γουίτμαν**, ήταν Αμερικανός μουσικός της κάντρι, τραγουδιστής και συνθέτης. Σημαντικές θεωρούνται οι πρώτες επιτυχίες του, κατά τη δεκαετία του 1950, όπως τα τραγούδια *India Love Call*, *Love Song of the Waterfall*, *Rose Marie* και *Singing Hills*. Είχε χαρακτηριστεί ως ο αγαπημένος φολκ τραγουδιστής της Αμερικής, ωστόσο στη διάρκεια της καριέρας του απέκτησε μεγαλύτερη φήμη στην Ευρώπη και ειδικότερα στην Αγγλία. Ως συνθέτης και ερμηνευτής χαρακτηρίζεται για το γλυκό και ρομαντικό ύφος του. Με το χαρακτηριστικό φαλτσέτο και την έκταση που διέθετε, καθώς και τους λαρυγγισμούς του, αποτελεί μια από τις πιο χαρακτηριστικές και ασυνήθεις φωνές της κάντρι και ποπ μουσικής.

Ξεκίνησε τη μουσική του σταδιοδρομία στα τέλη της δεκαετίας του 1940, όταν τον ανακάλυψε ο Τομ Πάρκερ, μάνατζερ του Έντι Άρνολντ και αργότερα του Έλβις Πρίσλεϊ. Το πρώτο του σινγκλ, *I’ m Casting My Lasso Towards the Sky*, κυκλοφόρησε το 1949 υιοθετώντας το όνομα Σλιμ Γουίτμαν μετά από παρότρυνση της δισκογραφικής του εταιρείας. Έγινε περισσότερο γνωστός με τη διασκευή του τραγουδιού *Love Song of the Waterfall* (σύνθεση του Μπομπ Νόλαν) και αργότερα με τα σινγκλς, *Indian Love Call* (1952) και *Secret Love* (1953), τα οποία έφτασαν μέχρι τη δεύτερη θέση του καταλόγου Billboard για την κάντρι. Συνέχισε να ηχογραφεί και να περιοδεύει μέχρι τη δεκαετία του 2000.

## Παραπομπές


## Πηγές
*Vladimir Bogdanov, Chris Woodstra, Stephen Thomas Erlewine (2003), *All Music Guide to Country*, Backbeat Books
*Kurt Wolff (2000), *Country Music: The Rough Guide*, Rough Guides

Γουιτμαν
Γουιτμαν
Ατροπίνη

thumb|250px|Η χημική δομή της ατροπίνης
Η **ατροπίνη** είναι φυσικό αλκαλοειδές με αντιμουσκαρινική δράση το οποίο παράγεται από το φυτό μπελαντόνα. Η ατροπίνη είναι αναστολέας των μουσκαρινικών υποδοχέων της ακετυλοχολίνης, δηλαδή συνδέεται με τον υποδοχέα, αλλά σε αντίθεση με την ακετυλοχολίνη δεν προκαλεί μεταβίβαση του σήματος, και με αυτό τον τρόπο αποκλείονται οι δράσεις του παρασυμπαθητικού νευρικού συστήματος. Η ατροπίνη χρησιμοποιείται στον οφθαλμό για την πρόκληση «μυδρίασης» (διαστολή της κόρης), την χαλάρωση της ουροδόχου κύστης και του γαστρεντερικού, αναστολή εκκρίσεων. Επίσης χρησιμοποιείται ως αντίδοτο σε δηλητηρίαση από χολινεργικούς παράγοντες, όπως η νεοστιγμίνη, τα οργανοφωσφορικά και τα αέρια νεύρων, όπως το σαρίν. Μικρές δόσεις καταστέλλουν το κεντρικό νευρικό σύστημα, ενώ μεγαλύτερες δόσεις μπορεί να οδηγήσουν σε διέγερση, παραλήρημα, ψευδαισθήσεις ή ακόμη και σε κώμα.

## Πηγές


*

Κατηγορία:Αλκαλοειδή
Κατηγορία:Αντίδοτα
Κατηγορία:Αλκοόλες
Κατηγορία:Ψυχοτρόπες ουσίες
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Τροπάνια
Νοηματική γλώσσα

μικρογραφία
μικρογραφία|thumbtime=5|Διατήρηση της Νοηματικής Γλώσσας ''(Preservation of the Sign Language'', 1913)

Η **νοηματική γλώσσα** είναι οπτικο-κινησιακή γλώσσα, δηλαδή βασίζεται στην κίνηση των χεριών, στην στάση ή την κίνηση του σώματος καθώς και στις εκφράσεις του προσώπου για να αποδώσει ένα νόημα. Διαθέτει λεκτικές και συντακτικές δομές για να εκφράσει οποιοδήποτε αφηρημένη έννοια.

Οι γλωσσολόγοι διακρίνουν τις φυσικές νοηματικές γλώσσες από άλλα συστήματα που είναι πρόδρομοι ή προέρχονται από αυτές, όπως είναι οι τεχνητοί ανθρώπινοι κώδικες για ομιλούμενες γλώσσες, η οικιακή νοηματική γλώσσα, η "βρεφική νοηματική γλώσσα" και νοήματα που αποκτούνται από πρωτεύοντα πλην του ανθρώπου.

## Διάφορα είδη/παραλλαγές
Μέχρι στιγμής δεν υπάρχει μία παγκόσμια, συγκροτημένη νοηματική γλώσσα. Πάρα πολλές είναι οι παραλλαγές αυτές. Ακόμα και σε μία συγκεκριμένη χώρα δεν έχει καθιερωθεί μία νοηματική γλώσσα. Κάθε περιοχή έχει τις δικές της παραλλαγές.

Σε ορισμένα παγκόσμια συνέδρια χρησιμοποιείται ένα διεθνές σύστημα επικοινωνίας. Το σύστημα αυτό ονομάζεται Διεθνές Σύμβολο (ΔΣ). Παρόλα αυτά, αυτή η κοινή γλώσσα συνεννόησης δεν θεωρείται ολοκληρωμένη γλώσσα καθώς είναι ελλιπής από άποψη γραμματικής και λεξιλογίου.

Δεν είναι σαφές πόσες νοηματικές γλώσσες υπάρχουν σήμερα παγκοσμίως. Γενικά κάθε χώρα έχει τη δική της νοηματική γλώσσα αλλά μερικές έχουν περισσότερες από μία. Η έκδοση του *[[Ethnologue]]* για το 2013 απαριθμεί 137 νοηματικές γλώσσες. Μερικές νοηματικές γλώσσες έχουν λάβει κάποια μορφή νομικής αναγνώρισης, ενώ άλλες δεν έχουν κάποιο καθεστώς.

Κάθε νοηματική γλώσσα είναι αυτόνομη και ολοκληρωμένη. Έχει κανονικά γραμματικά φαινόμενα, ιδιωματισμούς και συγκεκριμένες και μοναδικές λέξεις. Όλα αυτά μεταφράζονται αντίστοιχα σε συγκεκριμένες και μοναδικές χειρονομίες.

## Χρήσεις Νοηματικής
Το να γνωρίζει κάποιος την νοηματική γλώσσα δεν σημαίνει πως είναι ο ίδιος κωφός ή δυσκολεύεται να ακούσει. Τη νοηματική γλώσσα μπορεί να τη χρησιμοποιεί κάποιος που έχει κωφούς κοντά στο οικογενειακό ή φιλικό του περιβάλλον, κάποιος που η εργασία του απαιτεί να τη χρησιμοποιεί ή κάποιος που ενδιαφέρεται να έχει πολλές γλώσσες ή να έρχεται σε επαφή με διαφορετικές κουλτούρες.

## Δείτε επίσης

* Ελληνική νοηματική γλώσσα

## Παραπομπές


Κατηγορία:Γλώσσα (γλωσσολογία)
*
Αγήσανδρος

Με το όνομα **Αγήσανδρος** είναι γνωστά τα παρακάτω πρόσωπα:

# Έτσι ονομαζόταν από τους αρχαίους Έλληνες ο Άδης (θάνατος), επειδή οδηγούσε χωρίς τη θέλησή τους, τους άντρες στα βασίλειά του.
# Αγήσανδρος ο Ρόδιος (1ος αιώνας π.Χ.), αγαλματοποιός και δημιουργός του συμπλέγματος του Λαόκωντα.
# Πατέρας του λαογράφου Εκαταίου του Μιλήσιου (6ος αι. π.Χ.). Ισχυριζόταν ότι η οικογένειά του είχε θεϊκή καταγωγή. 
# Αγήσανδρος (πρεσβευτής) που στάλθηκε πρεσβευτής στην Αθήνα

Κατηγορία:Αποσαφηνίσεις ονομάτων